ଜରାୟୁ ଗ୍ରୀବା ପଲିପ

ଜରାୟୁ ଗ୍ରୀବା ପଲିପ (ଇଂରାଜୀ ଭାଷାରେ  cervical polyp) ହେଉଛି ଗର୍ଭାଶୟ କେନାଲର ଭିତର ଭାଗରେ ସୃଷ୍ଟି ହେଉଥିବା ଏକ ବୃଦ୍ଧି । ଏହି ରୋଗରେ ସାଧାରଣତଃ ଲକ୍ଷଣ ଦେଖାଏ ନାହିଁ; ତଥାପି, ବେଳେବେଳେ ଯୌନ ସମ୍ଭୋଗ ପରବର୍ତ୍ତୀ  ରକ୍ତସ୍ରାବ କିମ୍ବା ଯୋନି ସ୍ରାବ ହେବା ଦେଖାଯାଇପାରେ । ବିରଳ ଜଟିଳତାରେ ଅନୁର୍ବରତା ହୋଇପାରେ ଏବଂ ସେଗୁଡ଼ିକ ଏଣ୍ଡୋମେଟ୍ରିଆଲ୍ ପଲିପ୍ ସହିତ ଜଡ଼ିତ ହୋଇପାରେ ।

ଏହି ରୋଗର କାରଣ ଜଣା ନାହିଁ । ବିପଦର କାରକଗୁଡ଼ିକ ମଧ୍ୟରେ ଏକାଧିକ ପୂର୍ବ ପ୍ରସବ କିମ୍ବା ଯୌନ‌ କ୍ରିୟା ସଞ୍ଚାରିତ ରୋଗ ସମୂହ ହୋଇପାରେ । ଏଗୁଡ଼ିକ ଏକକ ବୃଦ୍ଧି ଭାବରେ ଦେଖାଯାଏ ଏବଂ ଆକାରରେ ଏକ ସେଣ୍ଟିମିଟରରୁ କମ୍ ଥାଏ, ଯଦିଓ ଏହା କ୍ୱଚିତ୍ ବହୁତ ବଡ଼ ଆକାରର ହୋଇପାରେ ।  ସେମାନଙ୍କର ରଙ୍ଗ ଧୂସରରୁ ଲାଲ ପର୍ଯ୍ୟନ୍ତ ଭିନ୍ନ ଭିନ୍ନ ଇପାରେ । ଅଧିକାଂଶ ଗୁରୁତର ନୁହଁନ୍ତି; ଋତୁବନ୍ଦ ପରେ ୦.୨%ରୁ ୧.୫% ପୂର୍ବ କର୍କଟ ରୋଗ କିମ୍ବା କର୍କଟ ରୋଗର ଶିକାର ହୋଇଥାଏ । ସାଧାରଣତଃ ସ୍ପେକୁଲମ୍ ପରୀକ୍ଷା ଉପରେ ଆଧାର କରି ରୋଗ ନିର୍ଣ୍ଣୟ ସନ୍ଦେହ କରାଯାଏ ଏବଂ ହିଷ୍ଟୋଲୋଜିକାଲ୍ ପରୀକ୍ଷା ଦ୍ୱାରା ନିଶ୍ଚିତ କରାଯାଏ ।

ଯେଉଁମାନଙ୍କର ଲକ୍ଷଣ ନାହିଁ ସେମାନଙ୍କ ପାଇଁ ନିର୍ଦ୍ଦିଷ୍ଟ ଚିକିତ୍ସା ଆବଶ୍ୟକ ନ ହୋଇପାରେ । ଯଦି କର୍କଟ ରୋଗର ଚିନ୍ତା ଥାଏ କିମ୍ବା ଲକ୍ଷଣ ଥାଏ ତେବେ ତାକୁ ବାହାର କରିବା ପାଇଁ ପରାମର୍ଶ ଦିଆଯାଏ । ବେଳେବେଳେ ଏହାକୁ ରିଙ୍ଗ ଫୋରସେପ୍ସ ସାହାଯ୍ୟରେ ମୋଡ଼ି ହାସଲ କରାଯାଇଥାଏ । ଦୀର୍ଘକାଳୀନ ଫଳାଫଳ ସାଧାରଣତଃ ଭଲ । ଅପସାରଣ ପରେ ଏଗୁଡ଼ିକର ପୁନରାବୃତ୍ତି ହୋଇପାରେ । ସର୍ଭିକାଲ୍ ପଲିପ୍ ସାଧାରଣତଃ ୨ରୁ ୫% ମହିଳାଙ୍କୁ କୁ ପ୍ରଭାବିତ କରିଥାଏ । ଏଗୁଡ଼ିକ ପ୍ରାୟତଃ ୪୦ ବର୍ଷ ବୟସରୁ ଅଧିକ ବୟସ୍କ ଲୋକଙ୍କଠାରେ ଦେଖାଯାଏ ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki